Zelenski, despre eșecul contraofensivei ucrainene: Planurile noastre i-au fost divulgate lui Putin
Președintele ucrainean Volodimir Zelenski a spus, marți, despre contraofensiva ucraineană de anul trecut că nu a avut rezultatele dorite pentru că Rusia „știa unde avem de gând să atacăm”. El susține că planurile ucrainenilor i-au fost divulgate lui Vladimir Putin înainte de începerea operațiunii, relatează Business Insider. Zelenski a subliniat că și lipsa armelor și echipamentelor militare a dus la rezultate slabe.